Emmy Krüger

**Emmy Krüger** (Bad Homburg vor der Höhe, 1886ko urtarrilaren 27a-Zürich, 1976ko martxoaren 13a) alemaniar opera abeslaria (sopranoa) izan zen.

## Bizitza 
Emmy Krügerrek Frankfurt am Maineko *Raff-Kontserbatorioan* ikasi zuen, eta Lilli Lehmannen eskolak jaso zituen Berlinen. Bere ibilbidea 1910ean hasi zuen Züricheko Opera Antzokian, eta 1914ra arte izan zen bertako kide.

1914ko ekainaren 11n,  Leipzigeko Opera Antzokian Paul Graener-en *Don Juans letztes Abenteuer* (*Don Juanen azken abentura)* operaren estreinaldian jokatu zuen, eta urte berean, Municheko Antzoki Nazionalera deitu zuten; bertan arrakastaz lan egin zuen 1919ra arte. Han, 1916ko martxoaren 28an  *Korngolds Violanta* operaren estreinaldian abestu zuen, protagonista paperean. Beste estreinaldi batean, 1917ko ekainaren 12an, Sillaren papera egin zuen Hans Pfitzner-en *Palestrina* operan, Municheko Prinzregententheater-en.
[thumb| Emmy Krüger (ezkerrean) Renée Schwarzenbach-Willerekin 1933an. Argazkia: [Annemarie Schwarzenbach]]
Emmy Krüger Hamburgoko Estatu Operan aritu zen lanean 1919tik 1920ra, eta bertan jarraitu zuen tarteka 1922ra arte. 1920tik 1921era, Vienako Estatu Operan engaiatu ondoren (1922an kide bihurtu zen bertan), gonbidatu paperak baino ez zituen hartu. Arlo dramatikoan nabarmendu zen, eta Wagnerren interprete gisa lortu zuen ospea. 1924tik 1930era Bayreuth-eko Jaialdian aktore gonbidatu lanetan ibili zen: 1924 eta 1925ean, *Kundry* izan zen Parsifalen; 1927an, "Isolde", *Tristan und Isolde-*n, eta 1930ean, "Sieglinde",  *Die Walküre-*n.

1924an, bira handia egin zuen AEBetan zehar, Scheveningen-eko kontzertu-aretoan jokatu zuen, eta 1929an, "Sieglinde"ren paperean abestu zuen Parisko Eliseo Zelaien Antzokian .

Abeslari honen ibilbidea Europako musika hiriburuetan gonbidatu gisa egindako emanaldiek markatu zuten. Eta Othmar Schoeck suitzar konpositorearen musika-lanekiko interes berezia izan zuen.

Emmy Krügerrek eszenatokietatik erretiratuko zela iragarri zuen 1931n. 1937an, Anna Bahr-Mildenburg-en ondorengoa izan zen Municheko Musika Akademian, opera klaseko buru. Geroago, kantu-irakasle lan egin zuen Horgen-en, Zürich lakuaren ondoan. 1945etik 1950era, Anconan bizi izan zen, baina gero Zürichera itzuli zen.

## Errepertorioa (hautaketa) 
* "Eglantine von Puiset"  Carl Maria von Weber-en *Euryanthe*-n
* "Brünnhilde" Richard Wagner-en  *Der Ring des Nibelungen* lanean ( *Die Walküre*, *Siegfried* eta *Götterdämmerung* )
* “Amneris” eta “Aida” Giuseppe Verdi-ren *Aida-*n
* “Eboli” Giuseppe Verdi-ren *Don Carlosen* 
* “Santuzza” Pietro Mascagni-ren  *Cavalleria rusticana*-n
* "Carmen" Georges Bizet-en *Carmen* lanean
* “Selica” Giacomo Meyerbeer-en ''L'Africaine* lanean
* "Hilde" Hans Pfitzner-en  *Der arme Heinrich''-en
* “Alaine de l'Estoile” Eugen d'Albert-en *Revolutionshochzeit*-en
* "Dalila" Camille Saint-Saëns-en  *Samson et Dalila* lanean
* “Leonore” Ludwig van Beethovenen  *Fidelio-*n
* "Ortrud" Richard Wagnerren  *Lohengrin-*en
* "Octavian" Richard Strauss-en *Der Rosenkavalier* lanean

## Literatura 
* Paul Suter: Emmy Krüger. In: Andreas Kotte (Hrsg.): Theaterlexikon der Schweiz. Band 2, Chronos, Zürich 2005, , S. 1040 f. 

## Web estekak 
* Emmy Krüger im Bayerischen Musiker-Lexikon Online (BMLO)
* Emmy Krüger bei Operissimo auf der Basis des Großen Sängerlexikons
* Emmy Krügers Auftritte an der Wiener Staatsoper
* Emmy Krüger in einem Radiointerview aus dem Jahr 1961 zum Thema „Älterwerden“

## Erreferentziak 
## Kanpo estekak